次韵蘇公西湖徙魚三首  其三
作者：陳師道
朝代：宋

paragraphs: 詩成筆落驥歷塊，不用安西題紙背。
小家厚歛四壁立，拆東補西裳作带。
堂下觳觫牛何罪，太山之陽人作鱠。
同生異趣有如此，缾懸瓽間終一碎。
流水長者今公是，雨花散亂投金瀨。
人言充庖須此輩，慈觀更須容度外。
賜牆及肩人得視，公才槃槃一都會。
有憐其窮與不朽，我亦牽聯書玉海。